વડાપ્રધાન નરેન્દ્ર મોદીએ શનિવારે ઈન્ડિયા પોસ્ટ પેમેન્ટસ બેન્ક (IPPB)નું ઉદ્ઘાટન કરી દીધું છે. રાજધાનીના તાલકટોરા સ્ટેડિયમમાં આયોજીત કાર્યક્રમમાં વડાપ્રધાન તરફથી ઈન્ડિયા પોસ્ટ પેમેન્ટ્સ બેન્કની શરૂઆત કરવામાં આવી. બેન્કની શરૂઆત કરવાનું લક્ષ્ય ગ્રામીણ વિસ્તારને નાણાકિય સેવાઓ સાથે જોડવાનો છે. વર્ષના અંત સુધી ઈન્ડિયા પોસ્ટ પેમેન્ટ બેન્ક સાથે દેશની તમામ 1 લાખ 55 હજાર પોસ્ટ ઓફિસને જોડવાની યોજના છે. શરૂઆતમાં આઈપીપીબીની દેશભરમાં 650 બ્રાન્ચ અને 3250 સર્વિસ સેન્ટર કામ કરશે.